Коледен пудинг ♥ christmas pudding
### Ето, че краят на света определено не настъпи и продължавам с коледната подготовка. Все пак остават има-няма 3-4 дни до празника. Ако трябва да съм честна, днешното предложение бе направено, дегустирано и заснето още преди месец, все пак беше проба. Резултатът, обаче, определено се хареса на домашните, а и не изисква около месец дебнене, поливане с ром, бренди и разни други подобни, не че и това не е вариант, но тази година просто пропуснах момента.  Необходими са ви някакви си 5-6 часа и ще имате най-вкусния коледен сладкиш.


### **Необходими продукти:**


### *за сладкиш с диаметър 18-20 см.*


### 60 г масло


### 115 г кафява захар


### 25 г самонабухващо брашно


### 1 с.л. Гарам Масала


### шипка индийско орехче


### ¼ ч.л. канела


### 1 яйце


### 60 г трохи от бял хляб


### 115 г сушени червени боровинки


### 115 г стафиди


### 15 г захаросани портокалови кори


### 15 г едро нарязани бадеми


### ½ малка ябълка, обелена и насъргана на едро ренде


### кората на ½ портокал, настъргана на ситно


### сокът на ½ портокал


### 3 с.л. ром


### [Коледен пудинг](https://culinarywithme.com/wp-content/uploads/2012/12/cristmas_pudding_2_small.jpg)**Приготвяне:**


### Ще започна с формата за печене: разбира се тя трябва да бъде за пудинг, но ако нямате такава, като мен, може да използвате форма за суфле или друга подходяща дълбока, огнеупорна форма. Изрежете кръг от хартия за печене с големината на дъното и застелете формата. С масло намажете хартиеното дъно и стените на формата.


### В подходяща купа разбийте маслото и захарта до пухкавост. Добавете брашното, подправките и яйцето, като разбивате отново. Изсипете и останалите съставки и разбъркайте с шпатула. Сместа трябва да бъде мека  и лепкава. Изсипете в предварително подготвената форма за печене и притиснете леко с шпатулата за да разстелете тестото. Изрежете още един кръг от хартия за печете, намажете и него с масло и покрийте пудинг. Омотайте добре с по – голямо парче хартия за печене и привържете до с канап, така, че да запечатите допре сместа.  С два – три пласта готварско фолио, омотайте формата от всякъде и отново привържете с канап, но така, че наподобява дръжка /т.е. на кръст/. Поставете формата в дълбока тенджера и налейте гореща вода до половината на формата с пудинг. Сложете на ниска температура и оставете на къкри за 5-6 часа, като периодично доливате вода.


### Когато пудинга е готов, охладете напълно за   2 часа. Махнете фолиото, хартията и извадете от формата. Декорирайте по желание!


### [Коледен пудинг](https://culinarywithme.com/wp-content/uploads/2012/12/cristmas_pudding_3_small.jpg)Това е за сега от мен и тъй като не знам кога, дали и как ще пиша скоро, пожелавам на всички


### ***Весели, уютни и вкусни празнии!***

